Էդուարդ Պլիներ

Էդուարդ Պլիներ (, ). խորհրդային և ռուս մարզիկ, գեղասահքի մարզիչ։ ՌԽՖՍՀ վաստակավոր մարզիչ։

Կենսագրություն 

Գեղասահքով սկսել է զբաղվել 14 տարեկանից։ ՌԽՖՍՀ չեմպիոն (1953—1955): 1955 թվականից մարզվել է «Դինամոյում»։ Եղել է ԽՍՀՄ երեք առաջնությունների մասնակից  (6-րդ հորիզոնականը՝ 1957 թվական, 4-րդ հորիզոնական՝ 1958 թվական, 5-րդ հորիզոնական՝ 1959 թվական)։ Նիկոլայ Պանինի անունով մրցույթի առաջին մրցույթի հաղթող (1957 թվական, Լենինգրադ)։ Մոսկվայի անհատական ​​թիմային առաջնության (4-րդ հորիզոնական՝ 1958 թվական) և միջազգային մրցումների մասնակից (4-րդ հորիզոնական՝ 1958 թվական, Մոսկվա)։ Նա հաղթել է Կիրովի գավաթը, ընդգրկվել է ԽՍՀՄ հավաքականի կազմում, արժանացել է ԽՍՀՄ սպորտի վարպետի կոչմանը։

1959 թվականին ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական ​​համալսարանը, ստացել է մագիստրոսի կոչում սպորտի գիտության մեջ։

Ավարտելով մարզական կարիերան՝ նա անցել է մարզչական աշխատանքների։ Մարզիչ, ավագ մարզիչ «Լոկոմոտիվ» ԿՄԸ-ում (Մոսկվա)։  1959 թվականից «Դինամո» մարզական ընկերության գլխավոր մարզիչ, «Երիտասարդ պիոներներ» մարզադաշտի ավագ մարզիչ։ Իր մարզչական կարիերայի տարիների ընթացքում նա պատրաստել է մի շարք խոշոր մարզիկների, որոնցից ամենահայտնիներն են.

 Նատալյա Բեստեմյանովա՝ 1988 թվականի օլիմպիական չեմպիոնուհի
 Կիրա Իվանովա՝ 1984 թվականի Օլիմպիական խաղերի բրոնզե մրցանակակիր
 Աննա Կոնդրաշովա՝ 1984 թվականի Աշխարհի առաջնության արծաթե մրցանակակիր
 Նատալյա Լեբեդևա՝  1989 և 1990 թվականների Եվրոպայի առաջնությունների արծաթե մրցանակակիր
 Յուրի Բուրեյկո՝ 1981 թվականի Աշխարհի առաջնության արծաթե մրցանակակիր պատանիների կարգում
 Կոնստանդին Կոստին՝ 1992 թվականի Աշխարհի առաջնության արծաթե մրցանակակիր պատանիների կարգում
 Էլենե Գեդեվանիշվիլի՝ Եվրոպայի առաջնությունների կրկնակի բրոնզե մրցանակիր (2010 և 2012)

Նրա սաներից է նաև հայտնի մարզիչ Էթերի Թութբերիդձեն։ Ահա այսպես է նա հիշում իր մարզիչին.

   «...Նա շատ խիստ էր, բայց երբեք չէր գոռում։ Եթե պահանջում էր, ապա դա չէր քննարկվում։ Հիշում եմ, թե ինչպես էր Էդուարդ Գեորգիևիչը խնդրում. «Թռի՛ր և մի՛ թեքիր հայացքդ ինձանից»։ Եվ ոչ ոք չէր թեքում։ Մենք պարզապես չէինք կարող նրան չլսել։ Պլիները քչախոս էր, բայց կարողանում էր այնպես բացատրել, որ յուրաքանչյուր էլեմենտ ստացվում էր թեթև, առանվ որևէ դժվարության։ Մյուս մարզիչները երկար ժամանակ բացատրում էին, բայց դու չէիր հասկանում, թե ինչպես դա կարելի է անել։ Անհաջող փորձերը դառնում էին հուսահատություն, թվում էր, թե կյանքն ավարտվել է, որ ոչինչ և երբեք չի ստացվի։ Եվ ահա այդ ժամանակ իր մորթե կոշիկներով գալիս էր Պլիները, ինչ-որ բան էր ցույց տալիս, շշնջում, թաթմանով ձեռքն անցկացնում էր մեջքովդ, թեքում էր ուսդ և վերջ, ամեն ինչ ստացվում էր այնքան պարզ և տրամաբանական, ինչպես արտաշնչելը։ Սա հատուկ նվեր է»։

1991 թվականից մինչև 1992 թվականը հրավերով աշխատել է որպես գեղասահքի մարզիչ Ավստրիայում, Նիդեռլանդներում, Չեխիայում, Հարավսլավիայում, Գերմանիայում և այլ երկրներում։ 1993 թվականին նա սկսել է աշխատել ԱՄՆ-ի Մասաչուսեթս նահանգի Բոքսբորո քաղաքում Գեղասահքի ակումբում (CFSC): Նա պարգըրատրվել է Չմշկասահորդների միջազգային պրոֆեսիոնալ միության (IPSU) «Ոսկե կրծքանշանով»։ Ապրել է Մասսաչուսեթսի նահանգի Լիթթլթոն քաղաքումref>«2013 — 2014 Coach/Instructor Compliance»  (PDF). U.S. Figure Skating. April 25, 2014. p. 182.</ref>:

Կինը` Եվգենյա Նիկոլաևնա Զելիկովա, գեղասահքի մարզիչ։

Ծանոթագրություններ 

Ռուս մարզիկներ